GiliGold/VAD_KnessetCorpus huggingface dataset:
צחי דוד: המשרד ואגף התקציבים וכל הגורמים הרלוונטיים נערכו ליישום ולביצוע ובעצם הביצוע התחיל ממש בשבועות האחרונים.
צחי דוד: הוקם מוקד שאליו יכולים לפנות קשישים שכרגע לא קיבלו---
זאב אלקין: זה בסדר, זה במשרד השיכון.
זאב אלקין: אני כמעט בטוח שהמוקד לא הוקם באגף התקציבים.
זאב אלקין: אני שואל אותך על הדברים שקשורים אליכם.
צחי דוד: ברור, אני חותר לנקודה שאומרת שהנושא התחיל עכשיו, אנחנו לומדים אותו, אנחנו לומדים את המשמעויות התקציביות שלו.
זאב אלקין: אדוני טועה.
זאב אלקין: זה נכון שאתה לא היית שם, אבל הנושא בוודאי לא התחיל עכשיו.
זאב אלקין: זה שלקח לכם לבצע איזה שהוא פרק זמן קצר שצריך עכשיו לשלם רטרואקטיבית מ-2008, אני כמעט לא מכיר דוגמאות כאלה, שמדינה משלמת רטרואקטיבית שנתיים אחורה כי לקח לה שנתיים לבצע החלטה שהיא קיבלה.
זאב אלקין: אבל בוודאי שאי אפשר להגיד שאתם לומדים את זה עכשיו, כי אתם למדתם את זה שנתיים, עד שזה בא לביצוע, יחד עם כל הגורמים האחרים, אני לא מדבר לאגף התקציבים ספציפית.
זאב אלקין: אבל מה שאנחנו דורשים מכם, אמנם רביב כבר לא באגף, אבל אפשר לחזור לאנשים שהיו אז בסיכום הזה ולהתעדכן אצלם.
זאב אלקין: אני טוען, כמי שהיה אז בסיכום מצד חברי הכנסת והוביל את המאבק על העניין, שהוא בכלל יהיה, שבשלושת הנקודות האלה זה מנוגד למה שסוכם ואנחנו דורשים מכם לתקן את זה.
צחי דוד: את הסיכום, אני שוב אומר, אני לא מכיר, אני מכיר את העבודה שבוצעה על סמך זה.
צחי דוד: אני אלמד את הנושא ואחזיר תשובה מסודרת בכתב לוועדה.
אלכסנדר ברמן: (מדבר ברוסית).
ליה שמטוב: (מתרגמת): שאלה טובה.
ליה שמטוב: כשדיברנו על החזר רטרואקטיבי, אז דיברנו גם על אלה שהם לא הגיעו לזמן הזה לקבל את ההחזר.
ליה שמטוב: האם אתם תחזירו ליורשים את מה שמגיע להם?
ישראל שורץ: בוודאי.
ישראל שורץ: מה שמגיע.
זאב אלקין: כמה יש משפחות כאלה?
ישראל שוורץ: לא בדקנו כמה אנשים נפטרו.
ישראל שוורץ: אנחנו יודעים מי קיים ואנחנו יודעים לחשב את זה.
ישראל שוורץ: אנחנו צריכים לקבל צו ירושה, אבל אין שום בעיה, נשלם את זה.
זאב אלקין: במקרה הזה, יורשים צריכים לפנות, כי אין לכם דרך---
ישראל שורץ: בוודאי, גם אנחנו לא יודעים איפה, הכתובת שהיתה לנו---
זאב אלקין: גם זה לא כתוב בהודעה.
זאב אלקין: אם אני יורש, אני לא יודע בכלל שיש דבר כזה, שהמדינה חייבת כסף ו---
ישראל שורץ: אתה צודק.
ישראל שורץ: טעות שלנו.
זאב אלקין: ההודעה פורסמה גם ברוסית?
ליה שמטוב: כן, גם ברוסית וגם בעברית.
ישראל שוורץ: פעמיים ברוסית, פעם בעברית.
ליה שמטוב: איפה פורסמה?
ישראל שוורץ: אני לא חזק בעיתונות רוסית.
קריאה: ראינו את זה רק בתרגום באתר.
זאב אלקין: השאלה אם זה פורסם בעיתונות הרוסית.
ישראל שוורץ: כן, בעיתונות הרוסית, פעמיים ברוסית ופעם בעברית.
ישראל שוורץ: איזה עיתון?
ישראל שוורץ: אני לא עוסק במאטריה הזאת, העיתונים הרגילים.
ישראל שוורץ: בעיתונים שיש בהם פרסום גדול.
ישראל שוורץ: אנחנו ביקשנו בעיתונים המקובלים ושיהיה בשני עיתונים ולא פעמיים באותו עיתון.
עדי בן יעקב: שאלה קטנה לנציג האוצר.
עדי בן יעקב: אתה אמרת שאתה לא בקי, אבל ההגבלות האלה שעשיתם, שכמו שצוין הן לא כל כך סוכמו מראש, הן בעצם הקטינו את כמות האנשים שנכללים בהטבה הזאת - מה המשמעות התקציבית של זה?
עדי בן יעקב: כמה חסכתם?
עדי בן יעקב: יש לכם את הכלים לברר את זה.
צחי דוד: ברור שהמגבלות מורידות את העלות התקציבית של הנושא.
עדי בן יעקב: אבל אתם יודעים?
עדי בן יעקב: אני אשמח לדעת בכמה מדובר.
עדי בן יעקב: הארגון שאני מייצג רוצה לדעת, כמה עם ישראל הרוויח על חשבון האנשים האלה.
צחי דוד: אני לא רוצה להגיד נתונים ב'שלוף'.
ישראל שוורץ: העיתונים הם "ווסטי" ו"נובוסטי נדלי".
זאב אלקין: העיתונים זה בסדר, השאלה אם זה בסוף שבוע או באמצע השבוע.
ישראל שוורץ: אני גם התראיינתי ברדיו רק"ע.
ישראל שוורץ: המידע הגיע לאנשים.
צחי דוד: אמרתי, אני לא רוצה לזרוק מספרים בעל פה, ברור שזה פחות, אין ויכוח.
זאב אלקין: לי יש שאלה כוללת, לאגף התקציבים ולמשרד השיכון.
זאב אלקין: אתם שמעתם כאן לא מעט הערות לגבי הקריטריונים, שפעם ראשונה יש לנו אפשרות להעיר אותן, כי פעם ראשונה שאנחנו רואים אותם.
זאב אלקין: לא הצגתם אותם במהלך כל השנתיים האלה שהיו פה לא מעט דיונים.
זאב אלקין: לא אמרתם שהולך להיות קריטריון מגביל כזה וכזה וכזה.
ישראל שוורץ: ודאי שלא רצינו להסתיר שום דבר.
ישראל שוורץ: כל הדיונים היו על למה כל כך לאט.
ישראל שוורץ: אם היה עולה, היינו מעמידים את הכל, אנחנו לא מסתירים שום דבר.
זאב אלקין: אני חושב שחבל שלא עשיתם את זה.
זאב אלקין: לא היתה לנו דרך לנחש שאתם רוצים לשים תאריך חוסם, זה לא נאמר באף דיון בוועדה בעניין הזה.
ישראל שוורץ: לא היה אף דיון בוועדה על הקריטריונים בכלל.
ליה שמטוב: לא, חבר הכנסת אלקין, אחרי הדיון בוועדה, כשסיכמנו וכשפתאום גילינו ששנתיים לא מחזירים את הסכומים שמגיעים, אז היתה החלטה לעשות את הקריטריונים ואתם תבואו לוועדה ותסבירו את הקריטריונים.
ליה שמטוב: מאז, זו הוועדה הראשונה, אבל הוועדה פנתה למשרד השיכון וביקשה קריטריונים, עוד לפני שקבענו את התאריך.
ליה שמטוב: ואז קיבלנו את הנייר הזה והם אמרו לנו: אלה הקריטריונים.
ליה שמטוב: זאת אומרת לא היה לנו זמן ואנחנו קבענו את התאריך.
ליה שמטוב: יכול להיות שאם היינו מקבלים את הקריטריונים לפני מרס, כשאתם פרסמתם והתחלתם להחזיר את הכסף, יכול להיות שהיום היינו מקבלים משהו אחר.
ישראל שוורץ: אין לי ספק שהדיון שיהיה היום בין המשרדים לגבי מה שהועלה כאן, לא יהיה מוטה מהשאלה אם זה כבר בוצע או לא בוצע.
ישראל שוורץ: כלומר זה שכאילו יצאנו לדרך, זה לא יקטין את היכולת, הרצון, אפשרות, מאשר אם זה היה לפני כן.
זאב אלקין: השאלה אם אנחנו יכולים לצאת מפה עם אמירה ברורה של השיכון והאוצר, כי בעיקר אתם הכתובת, לנכונות לקחת את הנקודות האלה שהועלו כאן, לגבי קריטריונים, לחזור ללמוד את הסיכום ההוא שהיה בזמנו כליווי לתהליך החקיקה, כי הרי רצינו לחוקק את זה, ביקשתם 'אל תחוקקו, בואו נסדר את זה אחרת' ולחזור ולדווח לנו מה מתוך ההערות מבחינת
זאב אלקין: כם ניתן לביצוע לשנות קריטריונים.
ישראל שורץ: אנחנו ודאי שנבדוק.
ישראל שורץ: להגיד לך לאן נגיע, מכיוון שאני מכבד את החדר הזה, אני לא רוצה להיות לא אופטימי ולא פסימי ולא להעריך.
ישראל שורץ: נבדוק את הכל, זה מה שאני יכול להבטיח.
זאב אלקין: זו גם האמירה של אגף התקציבים?
צחי דוד: נבדוק, בהחלט.
צחי דוד: נראה כמה עוד יפנו, כמה אוכלוסיות לא זיהינו, עכשיו, כשיש מוקד פתוח.
זאב אלקין: לא, לא, אנחנו לא מדברים על אוכלוסיות שעוד לא יודעים ועוד לא פנו.
זאב אלקין: יש לנו טענות לגבי הקריטריונים, אנחנו טוענים שהלכתם על גרסה מצמצמת, שצמצמה את זה מעבר לאותן תקרות שסוכמו כאן עם הוועדה ולכן באותן נקודות שציינתם, מה שרלוונטי לכם, יש פה נקודות שקשורות למשרד השיכון, אנחנו דורשים שתפתחו את זה ותשקלו מחדש.
צחי דוד: אני אתקן, אני אגיד, קודם כל לאור הסיכום ולאור מה שנראה לגבי הביצועים התקציביים.
צחי דוד: בוודאי שנחזור עם תשובות ועם תשובות ברורות.
אברהם שרנופולסקי: מר שוורץ, כמה אנשים גמלאים לקחו משכנתאות?
ישראל שורץ: למעלה מ-3,000 מקבלים את הסיוע.
ליה שמטוב: לא, מה הנתון של הקשישים, שהיום הם קשישים מגיל 70 פלוס, שמשלמים את המשכנתאות.
אברהם עמר: כי אם זה 3,000 מ-6,000, אז הפער גדול.
אברהם שרנופולסקי: לא, הכל.
ישראל שוורץ: אם הוועדה תוכל לממן את זה, אנחנו נלך על זה.
אברהם עמר: לא, אם ההפרש קטן, אז יכול להיות שלא שווה לשים אפילו קריטריונים.
אברהם עמר: אבל אם ההפרש הוא גדול---
זאב אלקין: לא, ההפרש הוא גדול.
זאב אלקין: אני אומר לך על המקום, ההפרש הוא גדול, השאלה כמה היא שאלה מעניינת.
זאב אלקין: יש הרבה מאוד משפחות שמשלמות משכנתאות פחות מ-500 ופחות מ-800, אבל זה סוכם, אין לי טענות.
זאב אלקין: אני הייתי רוצה שהרף יהיה יותר נמוך, אבל זה מה שסוכם, אבל החלוקה הגיאוגרפית, אין לי ספק שהיא הוציאה, בפער בין 800 ל-500, זרקה החוצה לא מעט משפחות, הרף של מיליון, לדעתי, אני אשמח אם אתבדה, אבל אני חושב שאתם טועים, גם זה זרק החוצה לא מעט משפחות.
זאב אלקין: כל אותן נקודות שהערנו.
זאב אלקין: והרף של הכניסה, כמובן היום הוא לא זרק הרבה, אבל בגללו כל שנה לא ייכנסו פנימה משפחות חדשות, בגלל הרף של 2007, גם זה ברור.
אלכסנדר ברמן: (רוסית).
ליה שמטוב: אני אבקש.
ליה שמטוב: החלטות הוועדה: הוועדה רואה בקביעת התאריך 4.11.07 הפרה של הסיכומים מהעבר ומבקשת משר האוצר ומשר הבינוי והשיכון לבחון את הקריטריון הזה מחדש.
זאב אלקין: לבחון ביטול הסעיף.
זאב אלקין: אפשר להוסיף גם שהוא יוצר הפליה בין קבוצות אוכלוסייה.
ליה שמטוב: הוועדה מבקשת ממשרד הבינוי והשיכון לקבל נתונים על משפחות שנפלו מהמערכת עקב הקריטריון של מיליון שקל למי שרכש דירה בצירוף זכאויות.
זאב אלקין: ולבחון מחדש העלאת גובה התקרה.
ליה שמטוב: בנוסף הוועדה מבקשת לדעת האם בתאריך הקבוע, 11.07, היתה ירידת מדד או עלייה, כדי להבין האם כתוצאה מהקריטריונים האלה אנשים נפגעו.
ליה שמטוב: הוועדה מבקשת לקבל תשובה לגבי גובה ההשתתפות במקרה של פטירת בן זוג.
ליה שמטוב: הוועדה מבקשת ממשרד השיכון לבחון מחדש את הקריטריון של הגדרת אזורי עדיפות לאומית ולשקול מעבר לקריטריון המבוסס על מחירי הדירות.
ליה שמטוב: וגם מה הסכום שהמדינה חסכה כתוצאה מקביעת הקריטריונים שנוגדים את הסיכום בוועדה.
ישראל שוורץ: ברור לכם שזו שאלה בלי פתרון.
ישראל שוורץ: כי אם נגיד במקום מיליון יהיה מיליון ו-100, אז זה חיסכון אחד.
ישראל שוורץ: אם זה יהיה בכלל בלי מחיר, זה חיסכון אחר.
ישראל שוורץ: יש אינסוף אפשרויות.
ליה שמטוב: לפי הקריטריונים של היום.
עדי בן יעקב: יש לכם רשימה סגורה של אנשים.
זאב אלקין: לא, ברור מה אתה אומר.
זאב אלקין: אבל למשל על המיליון, אנחנו מציעים במקום מיליון – מיליון וחצי , לצורך העניין.
זאב אלקין: אז אתה יכול להגיד כמה נפלו.
ישראל שוורץ: זה כן.
זאב אלקין: יכול להיות שבסוף, אם תבוא אלינו ותגיד 'שקלנו את זה מחדש ולא הלכנו על מיליון וחצי, אלא הגענו למיליון ו-200', אז נקבל את זה, אבל ברור לי שאתה צריך תקרה, לראות כמה נפלו.
זאב אלקין: לגבי המפה, אי אפשר לחתוך את זה במדויק.
ליה שמטוב: החלטה אחרונה, שביקשו הארגונים: אם יש אפשרות לקבל נתון, נכון להיום, כמה קשישים רכשו דירות ומשלמים משכנתאות.
זאב אלקין: לפי קבוצות גיל שונות.
זאב אלקין: אני קיבלתי את זה.
ליה שמטוב: אני אדבר בעברית אבל כמה שאפשר נשתדל לתרגם.
ליה שמטוב: ביום החגיגי הזה 65 לציון הניצחון על הנאצים ועדת העלייה, הקליטה והתפוצות מכבדים את כל הוטראנים.
ליה שמטוב: עוד מעט תגיע השרה לקליטת עלייה סופה לנדבר.
ליה שמטוב: פה איתנו חברי כנסת.
ליה שמטוב: את מרינה אני לא צריכה להציג אבל את חבר הכנסת עפו אגבאריה אני כן צריכה להציג.
ליה שמטוב: הוא משלנו, מדבר רוסית, נשוי לאישה רוסיה.
ליה שמטוב: הילדים גם כן, יותר רוסים מאשר ערבים.
מרינה סולודקין: חתנו של עפו אגבאריה גם כן היה חייל במלחמת העולם השנייה.
מרינה סולודקין: הוא מאוקריאנה.
מרינה סולודקין: הוא הגיע עד וינה.
מרינה סולודקין: אז אני שואלת למה אתה לא הבאת אותו לכאן.
ליה שמטוב: אני רוצה לכבד את כל הארגונים, את ארגוני הוטרנים, ארגוני נכי מלחמה, פרטיזנים, לוחמי המחתרות והגטאות, אל כל מי שהגיע לפה.
ליה שמטוב: הזמנו אותם היום.
ליה שמטוב: אנחנו מכבדים את שרת הקליטה סופה לנדבר ואת מנכ"ל משרד הקליטה שנכנסו כרגע.
ליה שמטוב: נמצאים איתנו בני נוער מיקנעם, סגן ראש העיר רומן פרס ועובדי עיריית יקנעם.
ליה שמטוב: הם יציגו לוועדה את המודל הייחודי בעיריית יקנעם בשילוב תלמידים ווטראנים.
ליה שמטוב: נראה לי שמשרד החינוך צריך להעתיק את הפרויקט הזה לכל הערים אצלנו בארץ.
ליה שמטוב: אני וחברי הכנסת האחרים מישראל ביתנו ביקרנו בערים, בטקסים.
ליה שמטוב: אני הייתי בשלומי, ביקנעם, בפרדס חנה, בעפולה, במגדל העמק.
ליה שמטוב: התרגשתי מאוד לראות את הוטראנים.
ליה שמטוב: כל כך אמיצים, כל כך גיבורים.
ליה שמטוב: אני רוצה להודות לכל הוטראנים.
ליה שמטוב: למי הם דואגים?
ליה שמטוב: הם דואגים לוטראנים אחרים שכבר לא יכולים להשתתף באירועים ובאים אליהם בשעות צרה ובשעות שמחה, עוזרים להם.
ליה שמטוב: על זה תודה מיוחדת.
ליה שמטוב: אותם וטראנים שהגיעו בעלייה הגדולה נלחמו במלחמה וגם המשיכו להילחם פה על זכויות הוטראנים.
ליה שמטוב: הם נאבקו על כך שה-9 למאי יהיה תאריך רשמי בלוח השנה לציון הניצחון על הנאצים.
ליה שמטוב: רק עכשיו אחרי כל כך הרבה פניות למשרד החינוך סוף סוף נענו בחיוב לציין תאריך ולאחרונה הוכנס לספרי הלימוד פרק חשוב על גבורת החיילים היהודים במהלך מלחמת העולם השנייה.
ליה שמטוב: אני רוצה לאחל לכם בריאות, אושר ואריכות ימים.
ליה שמטוב: זכות הדיבור לשרה לקליטת עלייה סופה לנדבר שתברך את הוטראנים.
סופה לנדבר: כבוד יושבת הראש של ועדת העלייה והקליטה, גברתי חברת הכנסת ליה שמטוב, חברי כנסת, מנכ"ל המשרד לקליטת עלייה, והעיקר וטראנים, פרטיזנים, ניצולי שואה.
סופה לנדבר: בימים אלו עליתי כל כך הרבה עליתי על במה ובירכתי את הוטראנים.
סופה לנדבר: אני בטוחה שכל מילה שאני אגיד כאן אני אחזור על אותן מילים שיצאו לי מן הלב באירועי ציון התאריך הזה.
סופה לנדבר: לפני מספר ימים בירושלים צעדנו יחד במצעד וכל הקהל שעמד וצפה בנו קיבל אותנו במחיאות כפיים סוערות.
סופה לנדבר: היום הזה הפך לחג לאומי של מדינת ישראל ואת אמרת נכון, וזה הודות לוטראנים וחברי הכנסת שהיו יזמים של החקיקה הזאת.
סופה לנדבר: לפני מספר שנים כאשר חוקקנו את החוק ואני הייתי בין היוזמים של החוק, לא האמנו שנצליח להעביר את החוק.
סופה לנדבר: כאשר הוטארנים יצאו לרחובות בערים השונות אנשים הסתכלו על הוטראנים כאנשים קצת מוזרים.
סופה לנדבר: אף אחד לא ידע את המשמעות של מדליות.
סופה לנדבר: רבים מתושבי מדינת ישראל שנולדו כאן לא ידעו על הגיבורים האלו ומה הם עשו ואיך הם קירבו את הניצחון במלחמה הזאת.
סופה לנדבר: אני היום במילים הכי חמות רוצה להגיד לכם, תודה על זה שנלחמתם.
סופה לנדבר: הניצחון שייך קודם כל לוטראנים.
סופה לנדבר: אני זוכרת שהייתי יושבת ראש ארגון ואמרנו אנחנו חייבים להעביר חקיקה בכנסת.
סופה לנדבר: עדיין לא הייתי חברת כנסת.
סופה לנדבר: היתה איתי מרינה ואחרים.
סופה לנדבר: הסתכלתי אז על איסק רזוב שיזם את החוק.
סופה לנדבר: אמרתי לעצמי, על מה הוא חולם?
סופה לנדבר: אבל הוא היה איש כל כך חזק ונחוש אולי כתוצאה ממה שעבר במלחמה, הוא הכניס בי ובנו את רוח הלחימה ובסופו של דברים הצלחנו בחקיקה הזאת.
סופה לנדבר: אני רוצה להודות לכל הוטארנים ואני רוצה לאחל לכולנו עד 120, המון שנים, יחד איתכם, במצעד בירושלים ובכל עיר ועיר כדי שנצליח לשמור את זכר הלוחמים האמיצים.
סופה לנדבר: (עוברת לברך ברוסית)
ליה שמטוב: תודה רבה לשרה סופה לנדבר.
ליה שמטוב: כשביקרתי בערים השונות ואת לא היית שם, אבל בכל הערים ציינו את השם שלך ואת פועלך וציינו את העובדה שכל עיר קיבלה תקציב לציון המאורע לכבוד הוטראנים.
ליה שמטוב: אנחנו נשמע את חברי הכנסת, נציגי ארגונים, את מנכ"ל משרד הקליטה.
ליה שמטוב: אולי נשמע על הפעילות של משרד הקליטה.
דימטרי אפרצב: צהריים טובים לכולם.
דימטרי אפרצב: ברשותך גברתי יושבת הראש אדווח לוועדה על רשימה שלמה של פעולות שנעשות במשרד הקליטה לציון 65 שנה לניצחון על גרמניה הנאצית.
דימטרי אפרצב: ברמה של חוויה אישית אני רוצה לדווח מהשבוע הראשון שבו התמניתי לתפקיד המנכ"ל במשרד הקליטה הוזמנתי על ידי השרה ונדרשתי להגיש תוך זמן קצר היערכות של המשרד בנושא של ציון 65 שנה לציון על גרמניה הנאצית.
דימטרי אפרצב: מנהל האגף הבכיר של קליטה בקהילה אריה קורת פיתח תוכנית שלמה.
דימטרי אפרצב: התוכנית הרחבה כללה תקציב מיוחד לציון היום הזה ברשויות.
דימטרי אפרצב: בפעם הראשונה ניתן סכום למטרה זו.
דימטרי אפרצב: מדובר על 40 רשויות שקיבלו תקציב לנושא הזה.
דימטרי אפרצב: בנוסף, חוץ מ-9 למאי היתה סדרה של פעולות, כולל הצעדה ברחובות ירושלים.
דימטרי אפרצב: אני מאוד התרגשתי.
דימטרי אפרצב: זאת פעם שנייה שהמשרד תכנן את זה בקדנציה הזאת.
דימטרי אפרצב: אנשי עמך עמדו ברחובות במכנסיים קצרות וקרוקס וזה היה פשוט מדהים.
דימטרי אפרצב: למזלי היו לי משקפיים אז לא יכלו לראות את הדמעה שהזלתי.
דימטרי אפרצב: אנשים פשוטים במבטא רוסי אמרו תודה.
דימטרי אפרצב: אני זוכר איך זה היה לפני 20 שנה לעומת מה שקורה עכשיו.
דימטרי אפרצב: זה אומר שכל הפעולות שהמשרד עשה הופנמו.
דימטרי אפרצב: בנוסף המשרד מתכנן ב-25 לחודש אירוע חסר תקדים.
דימטרי אפרצב: אנחנו ערים לכך שהזמן אוזל כי אתם נעשים יותר מבוגרים.
דימטרי אפרצב: יהיה אירוע ענק בהשתתפות ראש הממשלה, שר החוץ, נשיא המדינה, שר הביטחון ותהיה גם משלחת של 400 עיתונאים דוברי רוסית מרחבי העולם.
דימטרי אפרצב: תהיה נציגות של צה"ל ותהיה נציגות של תנועות נוער.
דימטרי אפרצב: בהזדמנות זאת אני רוצה להזמין אתכם, כל הנוכחים פה לקחת חלק באירוע.
דימטרי אפרצב: זה מאוד ראוי.
דימטרי אפרצב: שרת הקליטה פנתה למשרד החינוך עם בקשה מיוחדת להפעיל תוכניות שיכניסו את הנושא בתוכניות לימודים.
דימטרי אפרצב: בקרוב נפעיל פרויקט שנקרא "הזהות היהודית הישראלית" וחלק מסוים בתוך הפרויקט מדבר גם על לימודי מורשת שהביאו הוטראנים של מלחמת העולם השנייה לישראל וזה יופעל באמצעות הוטראנים בבתי ספר.
דימטרי אפרצב: יש עוד הרבה דברים נוספים שהמשרד מתכוון לבצע.
ליה שמטוב: חבר הכנסת עפו אגבאריה.
עפו אגבאריה: לכבוד לי להיות במחיצת הוטארנים.
עפו אגבאריה: התחלתי לחגוג את החג הזה לפני הרבה שנה, אפילו לפני 20 שנה של העלייה הזו.
עפו אגבאריה: אני הייתי חבר בתנועת הידידות ישראל ברית המועצות שמאז שנות החמישים חגגה את את החג הזה.
עפו אגבאריה: הוטראנים שהיו אז היו יותר צעירים.
עפו אגבאריה: בכל מקרה אנחנו תמיד מאוד מעריכים ומציינים בגאווה את הניצחון שלכם, של הצבא האדום על הפשיסטים.
עפו אגבאריה: אתם הצלתם לא רק את ברית המועצות ועמי אירופה אלא את כל אומות העולם.
עפו אגבאריה: כי זאת היתה מלחמה מאוד אכזרית שיכלה להיגמר בצורה אחרת לולא המאבק ההירואי שלכם נגד הפשיסטים.
עפו אגבאריה: אנחנו מאוד מעריכים ומציינים את היום הזה, זה בזכות הגבורה שלכם, נתתם חיים לכל אזרחי העולם ולא רק לאירופה.
עפו אגבאריה: (עובר לברך ברוסית)
ליה שמטוב: מר אברהם גרינזייד יושב ראש ברית ותיקי מלחמת העולם השנייה שנלחמו בנאצים.
אברהם גרינזייד: כבוד השרה סופה לנדבר, כבוד יושבת הראש ליה שמטוב, לפני כמה שנים כאשר הגענו למליאה ספרנו כמה חברי כנסת יושבים בדיון.
אברהם גרינזייד: היו 10 או 15.
אברהם גרינזייד: היום הגיעו לישיבה הזאת 7 חברי כנסת.
אברהם גרינזייד: זה בשבילנו כבוד גדול.
אברהם גרינזייד: על מה אנחנו צריכים לדבר היום?
אברהם גרינזייד: על איך להמשיך להחדיר את ההיסטוריה של מלחמת העולם השנייה לתוכנית של בתי הספר.
אברהם גרינזייד: היה דיון בנושא עם שר החינוך, עם שרת הקליטה.
אברהם גרינזייד: אבל מאז לא זזנו רחוק.
אברהם גרינזייד: בבתי ספר ביקנעם, ערד ועוד מקיימים שיעורי היסטריה על מלחמת העולם השנייה.
אברהם גרינזייד: עד היום לא כולם יודעים על סטלינגרד, על קורסק, ועל הניצחון שהיה לפני הרבה שנים.
אברהם גרינזייד: אין זה משנה אם התלמידים אינם מלומדים בכל הפרטים של מלחמת העולם השנייה אבל חשוב לדעת על החלק של החיילים היהודים, מיליון וחצי יהודים שנלחמו במלחמה הזאת.
אברהם גרינזייד: בעזרת משרד הקליטה הדבר חדר לכל העיריות.
אברהם גרינזייד: פורים, חנוכה, פסח אבל גם יום הציון לניצחון על הנאצים חשיבות כה רבה.
אברהם גרינזייד: אני אומר מקרב לב, אנחנו מודים למשרד הקליטה על הפעילות שלו בנושא.
אברהם גרינזייד: אנחנו מרגישים, אנחנו מקווים שגם בשנים הבאות יצויין הנושא ויוקדש תקציב מיוחד להעלאת המודעות לנושא.
אברהם גרינזייד: אני לא מספר אגדות.
אברהם גרינזייד: (עובר לדבר ברוסית)
מרינה סולודקין: טוב לראות את כולכם בוועדה.
מרינה סולודקין: כל הברכות נאמרות וסופה בירכה בצורה מצוינת ואהבתי מאוד את השירה שקראת בזמן המצעד שלנו.
מרינה סולודקין: עשינו הרבה ביחד.
מרינה סולודקין: היינו צריכים לעשות דבר מאוד קשה, לשנות את זיכרון ההיסטוריה של מדינת ישראל.
מרינה סולודקין: בזיכרון ההיסטורי של מדינת ישראל היתה שואה אבל לא היה ניצחון על הנאצים.
מרינה סולודקין: לא היתה מודעות שסיימנו בניצחון את מלחמת העולם השנייה, שיש אנשים גיבורים, שיש וטראנים, וכשאנחנו דיברנו על וטראנים, על אנשי מצור לנינגרד, אמרו לנו איזה וטראנים?
מרינה סולודקין: איזה מצור?
מרינה סולודקין: איזה בלוקדניקים?
מרינה סולודקין: אנחנו ישבנו עם יורי שטרן בישיבת הקואליציה כאשר שר מכובד אמר, אני לא מבין על מה אתם מדברים ביחס לוטראנים.
מרינה סולודקין: הרי זה האמריקאים שניצחו במלחמת העולם השנייה?
מרינה סולודקין: איזה קשר יש לניצחון הזה עם יוצאי ברית המועצות?
מרינה סולודקין: אז הסברנו ועשינו שמיניות באוויר למען יתקיים מצעד בירושלים.
מרינה סולודקין: ב"יד ושם" חשבו שיש להם מונופול על הזיכרון הלאומי.
מרינה סולודקין: אנחנו אמרנו, אין ניצחון במלחמת העולם השנייה אם אין מצעד בירושלים.
מרינה סולודקין: זה מאוד סמלי.
מרינה סולודקין: זה העם היהודי, בברית המועצות, ארצות הברית, ומדינות הברית נגד הנאצים.
מרינה סולודקין: הצלחנו להחדיר את חשיבותו של מצעד.
מרינה סולודקין: זו התגלמות של ניצחון העם היהודי על גרמניה הנאצית.
מרינה סולודקין: הבעיות.
מרינה סולודקין: אין לנו עדיין מוזיאון.
מרינה סולודקין: אנחנו נלחמים על זה.
מרינה סולודקין: כמה שנים סופה?
מרינה סולודקין: אני חושבת שזו צביעות בגלל שכל המסמכים נבחנו ב-2005 על ידי שרון.
מרינה סולודקין: חייבים לבנות מוזיאון.
סופה לנדבר: יש שם בעיה שהם חתמו על חוזה שהם צריכים מול שקל להעביר שקל.
סופה לנדבר: היתה בעיה.
סופה לנדבר: ישראל ביתנו העברנו את המיליונים.
סופה לנדבר: ללא זה היו יכולים לקבל.
סופה לנדבר: בגלל זה הכסף הוחזר.
מרינה סולודקין: סופה אני ואת יודעות שכל החסמים לא קשורים בכסף אלא בדבר אחר.
מרינה סולודקין: זה רצון.
מרינה סולודקין: רצון שיהיה מבנה של מוזיאון ובמוזיאון יהיו מוצגים על הוטראנים והניצחון, בלוקדניקים, פליטי השואה שגם מבקשים מקום בכל ההיסטוריה הזאת.
מרינה סולודקין: עוד צעד שאנחנו צריכים לעשות זה דיור ציבורי שעדיין לכל הוטראנים.
מרינה סולודקין: אתמול ישבתי עם ציפי תחת התקפות של וטראנים ובצדק שאין דיור ציבורי ויש אנשים גיבורים שעדיין חיים בשכירות והגיל הכי צעיר שלהם הוא 84.
מרינה סולודקין: דבר שני, יש הרבה בקשות מצד הציבור בקשר לאלה שעבדו במפעלים הצבאיים בזמן המלחמה, חלק מהם גם פליטי שואה שאנחנו חייבים לחוקק חוקים למענם.
מרינה סולודקין: (עוברת לרוסית)
סופה לנדבר: ברשותך יושבת הראש אני רוצה להגיד כמה מילים על דיור סוציאלי.
סופה לנדבר: אי אפשר בבת אחת לשנות מה שממשלות של מדינת ישראל במשך יותר מ-20 שנה לא עשו.
סופה לנדבר: יחד עם זאת ממשלת ישראל הנוכחית הוסיפה לקשישים במשרד הרווחה 2 מיליארד שקל וזה קרה בקדנציה הזאת, כל מיני קצבאות שהם מקבלים.
סופה לנדבר: דבר שני, עד כה לא העלינו את המחיר על דיור סוציאלי ובינתיים זה עולה למדינת ישראל קצת יותר ואנחנו מאבדים שם מיליונים, אבל אנחנו סופגים את זה בגלל שמגיע לאנשים לשלם כמה שפחות.
סופה לנדבר: בקדנציה הזאת כבר חילקנו 500 דירות והתחלנו עכשיו לשפץ 700 דירות במרכז המדינה.
סופה לנדבר: עד סוף השנה נחלק את הדירות האלה.
סופה לנדבר: הדירות בקומות הגבוהות ילכו לחד הוריות וזאת הוראה שלי ורוב הדירות ילכו לוטראנים וניצולי שואה.
סופה לנדבר: זה המעט שבו הצלחנו.
סופה לנדבר: יותר מאלף דירות במצב הנוכחי כאשר אין דיור ציבורי ולא היתה בנייה בעשרים שנה.
סופה לנדבר: עשינו צעד קדימה.
סופה לנדבר: יש עוד מה לעשות.
סופה לנדבר: אבל תודה לממשלה הזאת שיש לי הזכות להיות חלק ממנה שאנחנו התחלנו עם דיור ציבורי ונודעת לכך חשיבות גדולה ביותר שהאנשים האלו יהיו בדיור ציבורי.
סופה לנדבר: בממשלה כאשר הצגתי המשרד הצגתי את הדברים לראש הממשלה.
סופה לנדבר: יש לו הבנה.
סופה לנדבר: אבל שוב, בבת אחת לשנות מה שממשלות לא עשו זה לא פשוט.
סופה לנדבר: יש לנו הישגים ועליהם צריכים להצביע.
ליה שמטוב: כמו שאמרה מרינה היה צריך להסביר מה זה וטראנים ומה זה נקדניקים.
ליה שמטוב: לקראת ה-9 למאי שמעתי תוכנית ברשת ב', שם דיברו על זה.
ליה שמטוב: אמרו אנחנו הישראלים חשבנו שנלחמנו רק איואנים.
ליה שמטוב: אנחנו לא ידענו שחיילים יהודים נלחמו במלחמת העולם השנייה.
ליה שמטוב: הייתי רוצה לתת זכות דיבור לחברי הכנסת אבל הגיעו אלינו מיקנעם ויש פרויקט כל כך ייחודי שהיינו רוצים לשמוע עליו.
ליה שמטוב: בבקשה סגן ראש עיירית יקנעם רומן פרס.
רומן פרס: תודה רבה.
רומן פרס: ראשית אני רוצה להודות לך יושבת ראש הוועדה על ההזדמנות שניתנה לנו להציג כאן תוכנית שאנחנו מיישמים ביקנעם כבר שנה רביעית.
רומן פרס: אני רוצה להודות לך כבוד השרה, למנכ"ל המשרד על כך שהשנה לראשונה הקצבתם תקציב ייחודי לאירועי יום הניצחון.
רומן פרס: זה אפשר לנו להתכונן, לבנות תוכנית איכותית.
רומן פרס: כמו בכל הארץ לפני 17 שנים התחלנו לחגוג את יום הניצחון ביקנעם.
רומן פרס: היו כמה פעילויות שוטראנים השתתפו בהן.
רומן פרס: מספר אלה שהשתתפו במלחמה לצערי לא הולך וגדל.
רומן פרס: לפני 5 שנים הגענו לטקס המרכזי ובאולם ישבו כמה עשרות אנשים בלבד.
רומן פרס: אז הבנו שאנחנו צריכים לקחת את הדברים בידיים ולעשות משהו שונה.
רומן פרס: אכן משנה לאחר מכן שילבנו תנועות נוער, תלמידים וגם בנות שירות לאומי בתוכניות.
רומן פרס: התחלתי לערוך סיורים במוזיאון הגבורה לתלמידי תיכון.
רומן פרס: התחלנו מכיתות ט' וי'.
רומן פרס: השנה לראשונה נכנסנו לבתי ספר יסודיים.
רומן פרס: ישבנו עם מנהלות בתי ספר ומערכת החינוך שלנו וקיבלנו החלטות.
רומן פרס: אני רוצה להודות לראש העיר שלנו שמעון אלפסי שנותן גיבוי.
רומן פרס: משנה לשנה אנחנו מרגישים שינוי.
רומן פרס: הבאתי היום לכאן וטראנים, נציגים של תנועות נוער, הצופים, השומר הצעיר, בני עקיבא וגם בנות שירות לאומי שערכו שיעורים בבתי ספר יסודיים אחרי שעברו הכשרה.
רומן פרס: החלטתי השנה למקד את כל הדיון סביב הסוגיה, איפה בעצם היו היהודים?
רומן פרס: היתה שואה, נספו 6 מיליון יהודים.
רומן פרס: ואיפשהו היתה מלחמה ומישהו ניצח את היטלר ובעצם מה קרה?
רומן פרס: איפה היו היהודים?
רומן פרס: האם הלכו כצאן לטבח בלי להתנגד?
רומן פרס: או שבכל זאת היו פה יותר ממיליון וחצי יהודים עם נשק בידיים, במחתרת, בצבא, בין הפרטיזנים שנלחמו נגד הנאצים.
רומן פרס: אותם בני נוער שעד לפני מספר שנים ראו וטראנים עם מדליות וגיחכו, נכנסים היום למוזיאון, הם שומעים, הם רואים, הם בעצמם משתתפים בפעילויות.
רומן פרס: אתה רואה שהם לא רוצים לצאת משם.
רומן פרס: למרות פער בשפה הם מתקשרים עם הוטראנים והם יוצאים משם עם הבנה אחרת לגמרי.
רומן פרס: צריך להכיר להם את הגיבורים האלה וגם את הגיבורים של מלחמות ישראל כדי שיהיו להם דמויות לחיקוי.
רומן פרס: זו עשייה מורכבת כאשר אתה רוצה לעשות משהו כפילוט אתה צריך גיבוי.
רומן פרס: אני רוצה לנצל הזדמנות זו להודות לראש העיר שלנו, למנהל מחלקת קליטה רודולוף ויינשטיין.
רומן פרס: הוא משדרג המוזיאון.
רומן פרס: השנה הכנסנו לשם מערכת שמאפשרת לנו להקרין סרטים דוקומנטריים וסרטים שהוא מכין יחד עם הוטראנים.
רומן פרס: יושב ראש ועדת הקליטה שלנו בנימין פטשוילי שיושב כאן.
רומן פרס: ליה שמטוב היתה השנה אצלנו בטקס המרכזי, חצי מהאולם היו ילדים ובני נוער בזכותו.
רומן פרס: יושבים פה אנשים מתנדבים שהקימו מוזיאון במו ידיהם.
רומן פרס: יש פה נציגים של קהילה תומכת קשישים ביקנעם שהם חלק מהעשייה הזאת, ובנות שירות לאומי והרכזת שלהם לאל עובד.
רומן פרס: הם נסעו עד יד ושם.
רומן פרס: הם הכינו חומר.
רומן פרס: הם התייחסו לזה בכובד ראש.
רומן פרס: הנציגים של הצופים, של בני עקיבא, השומר הצעיר ונוער מד"א, כל אלה שותפים לתוכניות האלה.
רומן פרס: שתי בקשות לי כבוד השרה וחברי הכנסת.
רומן פרס: אני נתקלתי הפעם בעיוות.
רומן פרס: יהיה קל לתקן אותו בחקיקה או בהנחייה אולי.
רומן פרס: פניתי לאחד הבסיסים הצבאיים וביקשתי לשלוח חיילים להשתתף בטקסים שלנו.
רומן פרס: אמרו לי, הטקס הזה לא נכלל בין הטקסים הממלכתיים המוכרים ולכן אסור לנו לתת פקודה לחייל להגיע.
רומן פרס: אנחנו יכולים רק לבקש ולהציע.
רומן פרס: הטקס הזה חייב להיות אחד הטקסים הממלכתיים של מדינת ישראל.
רומן פרס: בסוף השתתפו חיילים.
רומן פרס: מצאנו מורות חיילות מתוך היישוב.
רומן פרס: אבל כאשר מגיעים חיילים חמושים ומשתתפים בטקס זה נראה אחרת לגמרי.
רומן פרס: כבוד השרה, כאשר אתם בונים תוכניות ארציות, ההמלצה שלי תשתפו את הארגונים הארציים של תנועות הנוער.
רומן פרס: אני רוצה להודות לארגון הוטראנים, לאברהם גריזוייד וליבגני לבנגד יושב ראש המחוז שלנו על שיתוף הפעולה ועל התמיכה.